สาธารณรัฐสังคมนิยมโซเวียตคาซัค

สาธารณรัฐสังคมนิยมโซเวียตคาซัค (; ) เป็นหนึ่งใน 15 สาธารณรัฐองค์ประกอบ (constituent republic) ของ สหภาพโซเวียต ก่อตั้งเมื่อวันที่ 26 สิงหาคม 1920 เริ่มแรกถูกเรียกว่า สาธารณรัฐสังคมนิยมปกครองตนเองคีร์กีซ (Kirghiz ASSR)  และเป็นส่วนหนึ่งของสหภาพโซเวียต ต่อมาวันที่ 15-19 เมษายน 1925 ถูกเปลี่ยนชื่อใหม่ว่า สาธารณรัฐสังคมนิยมปกครองตนเองโซเวียตคาซัค และในวันที่ 5 ธันวาคม 1936 ถูกยกระดับให้กลายเป็น สาธารณรัฐสังคมนิยมโซเวียตคาซัค (Kazakh SSR) 

ในช่วงระหว่าง ปี 1950 – 1960 พลเมืองโซเวียตถูกกระตุ้นให้ตั้งถิ่นฐานยังโครงการดินแดนบริสุทธิ์ของสาธารณรัฐสังคมนิยมโซเวียตคาซัค การไหลหลั่งเข้ามาของผู้อพยพย้ายถิ่นเช่น รัสเซีย (อพยพเข้ามาเป็นส่วนใหญ่) ยูเครน เยอรมัน ยิว เบลารุส และ เกาหลี ทำให้เกิดการผสมผสานในหลายเชื้อชาติจนมีจำนวนของชาวต่างชาติมากกว่าชาวพื้นเมือง ซึ่งเป็นผลทำให้มีการใช้ภาษาคาซัคน้อยลงแต่ก็ถูกนำกลับมาใช้อีกตั้งแต่ถูกแยกตัวออกมาเป็นอิสระ วันที่ 10 ธันวาคม 1991 สาธารณรัฐสังคมนิยมโซเวียตคาซัคได้เปลี่ยนชื่อเป็น  สาธารณรัฐคาซัคสถาน  และแยกตัวเป็นอิสระจาก สหภาพโซเวียต ในวันที่ 16 ธันวาคม ปีเดียวกัน ซึ่งคาซัคสถานเป็นสาธารณรัฐสุดท้ายที่แยกตัวออกมาก่อนที่จะเกิดการล่มสลายของสหภาพโซเวียต

 ประชากร 
จากการสำรวจประชากรในปี 1897-1970 สาธารณรัฐสังคมนิยมโซเวียตคาซัค ประกอบด้วยเชื้อชาติคาซัค 81.7% ของประชากรทั้งหมด เชื้อชาติรัสเซีย 10.95% ของประชากรทั้งหมด เชื้อชาติยูเครน 1.91% ของประชากรทั้งหมด ชาวตาตาร์ 1.34% ของประชากรทั้งหมด ชาวอุยเกอร์ 1.34% ของประชากรทั้งหมด และเชื้อชาติอุซเบก 0.7% ของประชากรทั้งหมด

 เชื้อชาติ 1926 1939 1959 1970 1979 1989 คาซัค 58.5 37.8 30.0 32.6 36.0 40.1 รัสเซีย 18.0 40.2 42.7 42.4 40.8 37.4 ยูเครน 13.88 10.7 8.2 7.2 6.1 5.4 เบลารุส 0.51 1.2 1.5 1.2 1.1 0.8 เยอรมัน 0.82 1.50 7.1 6.6 6.1 5.8 ตาตาร์ 1.29 1.76 2.1 2.2 2.1 2.0 อุซเบก	 2.09 1.96 1.5 1.7 1.8 2.0 อุยเกอร์ 1.01 0.58 0.6 0.9 1.0 1.1 เกาหลี	 0.8 0.6 0.6 0.6
ที่มา: Ethnic Composition of Kazakhstan (census data)

 เศรษฐกิจ 
ก่อนยุคโซเวียต คาซัคสถานแทบจะไม่มีอุตสาหกรรมหรือการเกษตรขนาดใหญ่เลย ประชากรส่วนใหญ่เป็นชนเผ่าเร่ร่อนในทุ่งหญ้าหรือคนเลี้ยงสัตว์ แม้ว่าสหภาพโซเวียตจะสามารถพัฒนาอุตสาหกรรมที่เจริญรุ่งเรืองและนำการเกษตรมาสู่คาซัคสถานได้ แต่การพัฒนาเหล่านี้ก็มาพร้อมกับต้นทุนมหาศาล การบังคับรวมฟาร์ม ข้อจำกัดของระบบราชการ การวางแผนเศรษฐกิจแบบรวมศูนย์ และการให้ความสำคัญกับอุตสาหกรรมหนักมากเกินไป ล้วนก่อให้เกิดปัญหาทั้งด้านโครงสร้างและกำลังแรงงานต่อเศรษฐกิจของคาซัคสถาน

 อ้างอิง 

 แหล่งข้อมูลอื่น 
 Kazakhstan: Seven Year Plan for Prosperity by Dinmukhamed Konayev, a 1958 Soviet propaganda booklet

หมวดหมู่:รัฐและดินแดนที่ก่อตั้งในปี พ.ศ. 2463
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศคาซัคสถาน
หมวดหมู่:สาธารณรัฐโซเวียต
หมวดหมู่:อดีตรัฐสมาชิกสหประชาชาติ
ค